SA man vas wat in VSA gesoek is oor molestering | Netwerk24
06 September 2018 13:08
’n Suid-Afrikaner wat in Amerika gesoek word weens kindermolestering, het Woensdagaand daarheen teruggekeer.
Lede van die federale speurdiens, die FBI, het Barrett Preston Busschau (43) ingewag toe hy in die deelstaat Oregon aangekom het waar hy teregstaan op die aanklagte.
Busschau word sedert 1993 gesoek nadat hy na bewering vyf meisies van tussen tien en 15 jaar seksueel gemolesteer het.
Hy was toe 18 jaar oud.
Busschau het uit Amerika gevlug nadat hy in hegtenis geneem en op borgtog vrygelaat is, maar die FBI het vroeër vanjaar ’n sosialemediaveldtog in Suid-Afrika begin en ’n beloning van $10 000 uitgeloof om hom vas te trek.
Hy was ook op die FBI se lys van mees gesoekte oortreders.
Meer oor: Sa | Vsa | Kindermolestering